Μύθος 3 °ί 


Η εκκλησία κατα τα βυζαντινά χρόνια είχε βαλθεί να καταστρέ¬ 
φει κάθε "αιρετικό” αρχαίο κείμενο και η λέξη "έλληνας” θεωρού¬ 
νταν συνώνυμο του "ειδωλολάτρη”. Στα χρόνια της οθωμανικής κυ¬ 
ριαρχίας λειτουργούσε σε καθεστώς πλήρους ανοχής (γι' αυτό και το 
"κρυφό" σχολειό δεν ήταν και τόσο κρυφό) συνεχίζοντας να πολεμάει 
τα "κακώς κείμενα” αλλά και κυνηγώντας κάθε ελεύθερο πνεύμα, 
συμπληρώνοντας έτσι τη σκληρότητα των προεστών. Τη συνήθη ε¬ 
χθρότητα -και στην καλύτερη ουδετερότητά της- σε προηγούμενες α¬ 
πελευθερωτικές απόπειρες αντικατέστησε στα χρόνια της επανάστα¬ 
σης η εντονότερη παρεμβατικότητά της επιδιώκοντας να στερεώσει 
ακόμα περισσότερο την ηγεμονία της στο ντόπιο πληθυσμό. 

Μύθος 4ος 

Οι έμποροι δεν ήταν τίποτα διαφορετικό απο άριστους συνεργά¬ 
τες της αυτοκρατορίας (προεστοί στον τόπο τους) και πολλές φορές ε¬ 
ξαναγκάστηκαν Βίαια (και δεν προσφέρθηκαν όπως γράφουν τα σχο¬ 
λικά Βιβλία) από τους επαναστάτες να τους "φιλοδωρήσουν” με 
χρήματα. Κρατώντας όμως και πάλι το μεγαλύτερο κομμάτι της πε¬ 
ριουσίας τους προσδοκώντας να βολευτούν και πάλι στη νέα κατα- 
στάση που θα προέκυπτε. 

Μύθος 5°ς 

Οι εθνοσυνελεύσεις δεν ήταν τίποτα άλλο απο συνελεύσεις των 
κοτζαμπάσηδων, των τσιφλικάδων και των εφοπλιστών για τα συμ- 
φέροντά τους. Ο λαός τούς μισούσε και σε κάθε εθνοσυνέλευση (στο 
Άστρος, στις Καλτέζες, στη Ζαράκοβα, στα Βέρβαινα...) τους υποδε¬ 
χόταν με τα άρματα έτοιμος να τους σφάξει. 


κ I ας μην Μγνάμε 

ΣΤΙΣ ΠΑΡΕΛΑΣΕΙΣ... 

Οι παρελάσεις (που καθιερώθηκαν απο το δικτάτορα Μετα- 
ξά) είναι κάτι το οποίο δε θα μπορούσε να μείνει ασχολίαστο. 

Οι παρελάσεις δεν είναι τίποτα διαφορετικό απο τη διαφή¬ 
μιση του φασισμού. Η στρατιωτική πειθαρχία και η μιλιταρι- 
στική αθλιότητα βγαίνει από τους στρατώνες και παρελαύνει 
στους δρόμους. 

Οι μαθητές εγκλωβίζονται ανάμεσα σε ένοπλους δολοφό¬ 
νους, τανκς, παπάδες και άλλα σκατά. Η κύρια ιεραρχική λει¬ 
τουργία του σχολείου, δηλαδή ο διαχωρισμός σε “καλούς” και 
“κακούς” μαθητές, σε “έξυπνους” και “χαζούς”, δε θα μπο¬ 
ρούσε παρά να βγει και στην παρέλαση με τους καλύτερους 
μαθητές να είναι πιο μπροστά ως σημαιοφόροι και παραστά¬ 
τες. Αργότερα ακολουθεί η υπόλοιπη μάζα πολλών παιδιών η 
οποία θα περάσει από τους επίσημους όπου όλοι οι μαθητές 
πρέπει να στρέψουν υποταγμένα το κεφάλι σε κάτι μοιλάκες. 

Οι παρελάσεις είναι ο καθρέφτης της κοινωνίας μας στην 
πιο ακραία μορφή της. Προωθούν την υποταγή, την πειθαρχία, 
την ισοπέδωση του κάθε ανθρώπου με ομοιόμορφες στολές 
και ρομποτοποιημένες κινήσεις. Εν τέλει νομιμοποιούν και 
διαδίδουν τη στραπωτικοποίηση της κοινωνίας και είναι το α¬ 
γαπημένο θέαμα κάθε αφέντη καθώς προσπαθούν να αποδεί¬ 
ξουν πως η εξουσία μπορεί να κάνει τον καθένα μια κουκίδα 
χωρίς σκέψεις και αισθήματα, ανταλλακτικό στις μηχανές της. 

Στις Ενικές γιορτές τους 
£/μαστέ “-βροόότζς" 

Η εξουσία (κράτος, αφεντικά, εκκλησία κτλ.) χρειάζεται υ¬ 
ποταγμένα σκυλιά για να την υπηρετούν και να την προστα¬ 
τεύουν. Για να μπορέσει να επιτευχθεί η ομαλή ιδεολογική υ¬ 
ποδούλωση των μαζών και η κυριαρχία της πρέπει να ενσω¬ 
ματώσει στους ανθρώπους ιδεώδη και συμπεριφορές που θα 
μοιάζουν σωστά και ηθικά προκειμένου η εκμετάλλευση αν¬ 
θρώπου από άνθρωπο να γίνεται κοινωνικά αποδεκτή. 

Εδώ είναι που έρχεται η εθνική ενότητα και γενικότερα τα 
εθνικά ιδεώδη. Το παραμύθι γνωστό. “ Είμαστε όλοι έλληνες άρα 
έχουμε και κοινά συμφέροντα”, “πρέπει να είμαστε ενωμένοι 
μπροστά στην απειλή των άλλων κρατών και να βοηθάμε στην ανά¬ 
πτυξη της χώρας μας” και λοιπές παπαριές. Το σχολείο είναι ο 
βασικός πυλώνας της εθνικής προπαγάνδας που δηλητηριάζει 
τα μυαλά των παιδιών με εθνικές ιδέες. Μιλάει συνεχώς για 
τους αγώνες των ελλήνων και την κακή διάθεση των άλλων ε¬ 
θνοτήτων απέναντι τους. Μιλάνε για το μεγαλέξανδρο, το βυ- 
ζάντιο και ένα σωρό άλλες δολοφονικές αυτοκρατορίες με υ¬ 
περηφάνεια και εθνικισμό. Γ ιατί αν δεν είναι εθνικισμός να δοξά¬ 
ζεις δολοφόνους ιμπεριαλιστές του έθνους σου, τότε τι είναι; 

Όπως και να ’χει τα εθνικά ιδεώδη υπερασπίζονται τα 
συμφέροντα των από πάνω αυτού του κόσμου καθώς 
προσπαθούν να ενώσουν καταπιεστές με καταπιεζόμε- 
νους κάτω από πατριωτικά εμβατήρια και γαλανόλευκα 
πανιά. Μετά την πλύση εγκεφάλου των σχολικών κελιών το 
κράτος οδηγεί τους νέους στο στρατό για να τους μάθουν ότι 
πρέπει να πεθαίνουν για την πατρίδα (με μια υποχρεωτική 
στρατιωτική θητεία που προσπαθεί να αφαιρέσει κάθε ί¬ 
χνος αξιοπρέπειας από πάνω σου). Μία πατρίδα που από τη 
μία έχει φτωχούς και εξαθλιωμένους υπηκόους και από την 
άλλη αφεντικά, πολιτικούς και λοιπά παράσιτα που ζουν από 
την εκμετάλλευση των πρώτων. Η υπεράσπιση λοιπόν των ε¬ 
θνικών μύθων είναι ένα καλοστημένο παιχνίδι των αφεντικών 
προκειμένου να συνεχίσουν να διατηρούν τη βολική τους θέ¬ 
ση παράγοντας πειθαρχημένους εργάτες και υποταγμένους υ¬ 
πηκόους. Η εθνική ομοψυχία αντιστρέφει την πραγματι¬ 
κότητα καθώς προσπαθεί να μετατρέψει τους εχθρούς 
των λαών σε φίλους τους και να τους ωθήσει να σκοτω¬ 
θούν μεταξύ τους αφήνοντας στο απυρόβλητο τον πραγ¬ 
ματικό εχθρό, δηλαδή τους όπου γης εξουσιαστές. Με άλ¬ 
λα λόγια, η εθνική ενότητα είναι μια μεγάλη παγίδα για τους α¬ 
πό κάτω αυτού του κόσμου και ειδικά σήμερα έχει αποδέκτες 
όλους όσους νομίζουν πως οι μετανάστες τούς κλέβουν τις 
δουλειές και ευθύνονται για τη μίζερη καθημερινότητά τους. 
Πραγματικά αναρωτιόμαστε αν είναι τόσο δύσκολο να 
καταλάβει κανείς πως οι δουλειές ανήκουν στα αφεντικά 
και μόνο σε αυτά (και τις μοιράζουν ανάλογα με τα συμ- 
φέροντά τους) και πως όλοι μαζί “ντόπιοι” και “ξένοι” 
πρέπει να παλέψουμε ενάντια στα αφεντικά. 

Η εθνική ομοψυχία θέλει να μας πείσει να κάνουμε θυσίες 
για το καλό του έθνους (δηλαδή της τσέπης των αφεντικών) 
και να αρκούμαστε στα ψίχουλα που πετάνε κάτω από το 
τραπέζι. Όμως για εμάς που δε θέλουμε τα ψίχουλα αλλά ο¬ 
λόκληρο το φούρνο τα πράγματα είναι αλλιώτικα. Δεν κάνου¬ 


με κανέναν εθνικό διαχωρισμό και έτσι δεν έχουμε εθνικούς 
φίλους ή εχθρούς. Για μας όλοι οι καταπιεσμένοι λαοί είναι α¬ 
δέρφια μας και όλοι οι καταπιεστές εχθροί μας ανεξαρτήτως 
εθνικότητας. Εμείς αυτό που επιδιώκουμε είναι η αφύπνιση 
των από κάτω αυτού του κόσμου και η σύγκρουση με τους 
ταξικούς μας εχθρούς. Ο εχθρός βρίσκεται δίπλα μας και 
όχι έξω από τα σύνορα. Στις τράπεζες, τα υπουργεία και 
τους διαδρόμους του κοινοβουλίου. Αν είναι να δώσουμε 
τη ζωή μας για κάτι, αυτό θα είναι ο αγώνας για ατομική 
και κοινωνική απελευθέρωση. Εμείς που δε γουστάρουμε 
να είμαστε κρέας για τα κανόνια τους σε καιρό πολέμου ούτε 
υποταγμένοι δούλοι σε καιρούς “ειρήνης”, θα χτυπάμε συνε¬ 
χώς τα ιδεολογήματα της εθνικής ομοψυχίας και του πατριω¬ 
τισμού. Κι αυτό γιατί δεν έχουμε κανένα κοινό συμφέρον με 
αυτούς που καθημερινά μας κλέβουν τη ζωή. Και θα συνεχί¬ 
σουν να το κάνουν όσο τους ανεχόμαστε. Σήμερα είναι οι 
καθηγητές και οι διευθυντάδες. Αύριο θα είναι οι εργοδό¬ 
τες και τα αφεντικά. 

ΤΑΞΙΚΗ ΣΥΝΕΙΔΗΣΗ 
0X1 ΕΘΝΙΚΗ 


1821... ΜΥΘΟΙ 

(κείμενο παρόμοιο με αυτό που κυκλοφόρησε ο Θερσίτης το Μάρτη του 2005) 

λίγα λόγια για την ιστορική αποκατάσταση 
της επανάστασης του ι8ζι 

Μύθος ίος 

Τα σχολικά βιβλία βασίζονται πάνω σε ψέματα κι αυτό δε γίνεται 
τυχαία. Αρχικά π "ελληνική” επανάσταση όπως την ονομάζουν δεν ή¬ 
ταν τελικά και τόσο ...ελληνική. Όσοι ξεσηκώθηκαν είχαν διαφορετι¬ 
κούς σκοπούς και ανάγκες και όχι τον "κοινό εθνικό” σκοπό όπως πα¬ 
ρουσιάζουν τα σχολικά βιβλία. Η ανύπαρκτη τότε εθνική συνείδηση 
δεν παρακίνησε κανέναν εξεγερμένο και η επανάσταση δεν έγινε από 
τους "έλληνες” των σχολικών βιβλίων. 

Ας πάρουμε τα πράγματα με μια σειρά. Στον καθημερινό λόγο δεν 
υπήρχε η λέξη "έλληνας” αλλά "ρωμιός” και "γένος”. Το "έθνος των 
ελλήνων” και η "ελληνικότητα” άρχισε να επιβάλλεται αργότερα από 
τη νεοσύστατη κεντρική διοίκηση με σκοπό να αποδώσει κύρος στο νέο 
κράτος και να βάλει σε τάξη το "γενεαλογικό χάος”. Οι εξεγερμένοι 
στην πραγματικότητα ήταν αρβανίτες, ρωμιοί, Βλάχοι, φτωχοί Τούρ¬ 
κοι, μουσουλμάνοι, χριστιανοί, αρμένιοι, αλβανοί, εβραίοι κ.α. Για ό¬ 
λους αυτούς η μόνη πατρίδα τους ήταν η έξοδος απο τις μίζερες και ά¬ 
θλιες συνθήκες ζωής που τους είχαν επιβληθεί (απο την οθωμανική 
αυτοκρατορία τότε όπως κι απ’ το κράτος και τα αφεντικά σήμερα). 

Μύθος 2ος 

Οι κλέφτες βρίσκονταν μόνιμα σε σύγκρουση με τους αρματωλούς 
και όχι σε συμμαχία όπως αναφέρουν τα σχολικά βιβλία. Οι αρματω- 
λοί ήταν τα ένοπλα σώματα των τοπικών κοινοτήτων, αλλά δεν υπε¬ 
ράσπιζαν παρά τα συμφέροντα των προεστών (ντόπιοι τοποτηρητές 
της οθωμανικής διοίκησης) και των μεγαλοκτηματιών ενάντια στα 
συμφέροντα των υπόλοιπων κατοίκων. 

Οι κλέφτες απο την άλλη, συνέχιζαν την παράδοση της ληστείας 
που υπήρχε για αιώνες με στόχο τους προεστούς, τους πλούσιους και 
τα μοναστήρια.Ήταν η προσωποποίηση της ανταρσίας γι’ αυτό και τα 
δημοτικά τραγούδια αναφέρονται σε αυτούς και όχι στους αρματω¬ 
λούς. Ο Κολοκοτρώνης αναφέρει οτι ο όρος κλέφτης βγήκε απο την ε¬ 
ξουσία συκοφαντικά. Παρ’ όλα αυτά ήταν τόσο λαοφιλές που το κλέ¬ 
φτης έχασε την αρχική σημασία του και σήμαινε αγωνιστής αντάρτης. 




